Virallinen lehti nro C 320 , 28/10/1996 s. 0030



A4-0228/96 Ehdotus neuvoston asetukseksi lentoliikenteen harjoittajien korvausvastuusta onnettomuuksissa (KOM(95)0724 - C4-0209/96 - 95/0359(SYN)) Ehdotus hyväksyttiin seuraavin tarkistuksin: (Tarkistus 1) Johdanto-osan ensimmäinen kappale a (uusi) >EP:n äänestyksessä hyväksytty teksti> jo kauan odotettu Varsovan yleissopimuksen perusteellinen uudelleenkäsittely ja tarkistus mahdollistaisivat pitkällä aikavälillä aiempaa yhdenmukaisempien ja helpommin sovellettavien sääntöjen vahvistamisen kansainvälisellä tasolla lentoliikenteen harjoittajien korvausvastuusta onnettomuuksissa; monenvälisissä neuvotteluissa olisi jatkettava pyrkimyksiä Varsovan yleissopimuksessa asetettujen korvausvastuun rajoitusten poistamiseksi, (Tarkistus 2) Johdanto-osan toinen kappale a (uusi) >EP:n äänestyksessä hyväksytty teksti> yhteisön toimet ovat kuitenkin suotavia matkustajien saamien korvausten parantamiseksi; toimet voivat olla esimerkkinä matkustajien suojan tehostamiseksi maailmanlaajuisesti; (Tarkistus 3) Johdanto-osan kahdeksas kappale >Alkuperäinen teksti> on aiheellista poistaa kaikki korvausvastuun rajoitukset, kun kyseessä on matkustajan kuolema, loukkaantuminen tai muu ruumiinvamma, >EP:n äänestyksessä hyväksytty teksti> Varsovan yleissopimuksen 22 artiklan 1 kohdassa tarkoitetun korvausvastuun rajoittamisesta ja kansallisissa lainsäädännöissä määrätyistä vastaavanlaisista rajoituksista luopuminen, kun kyseessä on matkustajan kuolema, loukkaantuminen tai muu ruumiinvamma, vastaa modernin lentoliikenteen suhteellisen pientä riskitekijää, ja se tunnustetaan 31. lokakuuta 1995 tehdyssä IATA- liikenteenharjoittajien keskinäisessä korvausvastuusopimuksessa matkustajien osalta, (Tarkistus 4) Johdanto-osan yhdeksäs kappale >Alkuperäinen teksti> korvauksen varmistamiseksi väistämättömien onnettomuuksien uhreille korvausvaatimuksen perustuessa Varsovan yleissopimuksen 17 artiklassa tarkoitettuun matkustajan kuolemaan, loukkaantumiseen tai muuhun ruumiinvammaan eivät lentoliikenteen harjoittajat saisi vedota Varsovan yleissopimuksen 20 artiklan 1 kappaleessa tarkoitettuihin rajoituksiin korvauksen ollessa alle 100 000 ecua, >EP:n äänestyksessä hyväksytty teksti> korvauksen varmistamiseksi väistämättömien onnettomuuksien uhreille korvausvaatimuksen perustuessa Varsovan yleissopimuksen 17 artiklassa tarkoitettuun matkustajan kuolemaan, loukkaantumiseen tai muuhun ruumiinvammaan eivät lentoliikenteen harjoittajat saisi vedota Varsovan yleissopimuksen 20 artiklan 1 kappaleessa tarkoitettuihin rajoituksiin korvauksen ollessa alle 120 000 ecua, (Tarkistus 5) Johdanto-osan kymmenes kappale >Alkuperäinen teksti> matkustajien tai heidän lähiomaistensa olisi saatava kiinteämääräinen hyvitys mahdollisimman pian voidakseen kattaa välittömät kulut, >EP:n äänestyksessä hyväksytty teksti> kiireellisesti suoritettavat ennakkomaksut voivat huomattavasti auttaa loukkaantuneita matkustajia tai heidän lähiomaisiaan kattamaan lento- onnettomuudesta aiheutuvat välittömät kustannukset, (Tarkistus 6) Johdanto-osan yhdestoista kappale >Alkuperäinen teksti> onnettomuuden tapahduttua korvaukseen oikeutettujen henkilöiden edut edellyttävät lainsäädännöltä selkeyttä, ja heidän on saatava etukäteen riittävästi tietoa sovellettavista säännöistä; on tarpeen välttää pitkällisiä oikeudellisia käsittelyjä ja korvausoikeudenkäyntejä; on aiheellista antaa korvaukseen oikeutetulle henkilölle mahdollisuus oikeudenkäyntiin siinä jäsenvaltiossa, jossa matkustajalla on kotipaikka tai pysyvä asuinpaikka; >EP:n äänestyksessä hyväksytty teksti> onnettomuuden tapahduttua korvaukseen oikeutettujen henkilöiden edut edellyttävät lainsäädännöltä selkeyttä, ja heidän on saatava etukäteen riittävästi tietoa sovellettavista säännöistä; on tarpeen välttää pitkällisiä oikeudellisia käsittelyjä ja korvausoikeudenkäyntejä; on aiheellista antaa korvaukseen oikeutetulle henkilölle mahdollisuus oikeudenkäyntiin siinä jäsenvaltiossa, jossa matkustajan kotipaikka sijaitsee onnettomuuden tapahtuessa, (Tarkistus 7) Johdanto-osan kahdestoista kappale >Alkuperäinen teksti> kilpailun vääristymisen estämiseksi on suotavaa, että kolmansien maiden lentoliikenteen harjoittajat antavat matkustajilleen riittävästi tietoa kuljetusehdoistaan; >EP:n äänestyksessä hyväksytty teksti> kilpailun vääristymisen estämiseksi ja matkustajien mahdollisimman kattavan suojan varmistamiseksi on suotavaa, että komissio pyrkii neuvotteluissaan sopimusten tekemiseksi kolmansien maiden kanssa siviili-ilmailun alalla sisällyttämään sopimuksiin sitoumuksen tämän asetuksen säännösten noudattamisesta; kolmansien maiden lentoliikenteen harjoittajat antavat matkustajilleen täydelliset tiedot kuljetusehdoistaan; (Tarkistus 8) Johdanto-osan kolmastoista kappale >Alkuperäinen teksti> matkatavaran ja rahdin asemaan kohdistuvia parannuksia käsitellään parhaillaan ICAO:n tasolla, eikä niiden tilanne vaadi niin pikaisia toimia kuin matkustajien tilanne, ja >EP:n äänestyksessä hyväksytty teksti> yhdenmukaisuuden ja johdonmukaisuuden vuoksi on harkittava myös yhteisön toimia, joiden tavoitteena on liikenteenharjoittajilla kadonneesta tai vahingoittuneesta matkatavarasta tai rahdista olevan korvausvastuun parantaminen ja yhdenmukaistaminen, ja (Tarkistus 9) Johdanto-osan neljästoista kappale >Alkuperäinen teksti> on aiheellista ja tarpeen korottaa tässä asetuksessa ilmoitettuja korvausmääriä taloudellisen kehityksen mukaisesti; on aiheellista antaa komissiolle valtuudet päättää tällaisista korotuksista, sen jälkeen, kun se on kuullut neuvoa-antavaa komiteaa, >EP:n äänestyksessä hyväksytty teksti> Ei koske suomenkielistä versiota. (Tarkistus 10) 1 artikla >Alkuperäinen teksti> Tässä asetuksessa määritellään yhteisön lentoliikenteen harjoittajien onnettomuuksista johtuvia matkustajille maksettavia korvauksia koskevat velvoitteet. >EP:n äänestyksessä hyväksytty teksti> Tässä asetuksessa määritellään lentoliikenteen harjoittajien velvoitteet korvausten maksamisesta matkustajille tai korvaukseen oikeutetuille henkilöille onnettomuudesta aiheutuvasta kuolemantapauksesta tai loukkaantumisesta. (Tarkistus 11) 2 artiklan 1 kohta >Alkuperäinen teksti> 1. Tässä asetuksessa tarkoitetaan >EP:n äänestyksessä hyväksytty teksti> 1. Tässä asetuksessa tarkoitetaan >Alkuperäinen teksti> a) «lentoliikenteen harjoittajalla» lentoliikenneyritystä, jolla on voimassa oleva liikennelupa; >EP:n äänestyksessä hyväksytty teksti> a) «lentoliikenteen harjoittajalla» lentoliikenneyritystä, jolla on voimassa oleva liikennelupa; >Alkuperäinen teksti> b) «yhteisön lentoliikenteen harjoittajalla» neuvoston asetuksen (ETY) N:o 2407/92 mukaista lentoliikenneyritystä; >EP:n äänestyksessä hyväksytty teksti> b) «yhteisön lentoliikenteen harjoittajalla» neuvoston asetuksen (ETY) N:o 2407/92 mukaista lentoliikenneyritystä; >Alkuperäinen teksti> c) «korvaukseen oikeutetulla henkilöllä» onnettomuuden uhreja ja/tai henkilöitä, joilla yksittäistapaukseen sovellettavan lain mukaan on lakiin, tuomioistuimen päätökseen tai erityiseen sopimukseen perustuva oikeus edustaa uhreja; >EP:n äänestyksessä hyväksytty teksti> c) «korvaukseen oikeutetulla henkilöllä» matkustajaa ja - matkustajan menettäessä henkensä - kaikkia henkilöitä, joilla on sovellettavan lain mukaan oikeus saada hyvitystä tästä kuolemantapauksesta; >Alkuperäinen teksti> d) «kiinteämääräisellä hyvityksellä» korvaukseen oikeutetulle henkilölle suoritettavaa ennakkomaksua, jolla hän voisi kattaa kiireellisemmät kulunsa, sanotun kuitenkaan rajoittamatta oikeutta mahdollisimman pian maksettavaan täyteen korvaukseen; >EP:n äänestyksessä hyväksytty teksti> Poistetaan. >Alkuperäinen teksti> e) «eculla» laskentayksikköä, joka on vahvistettu laadittaessa Euroopan yhteisöjen yleistä talousarviota perustamissopimuksen 207 ja 209 artiklojen mukaisesti; >EP:n äänestyksessä hyväksytty teksti> e) 'eculla' laskentayksikköä, joka on vahvistettu laadittaessa Euroopan yhteisöjen yleistä talousarviota perustamissopimuksen 207 ja 209 artiklojen mukaisesti; >Alkuperäinen teksti> f) «Varsovan yleissopimuksella» eräiden kansainvälistä ilmakuljetusta koskevien sääntöjen yhtäläistyttämisestä Varsovassa 12 päivänä lokakuuta 1929 allekirjoitettua kansainvälistä yleissopimusta ja kaikkia tähän yleissopimukseen perustuvia ja siihen liittyviä kansainvälisiä asiakirjoja. >EP:n äänestyksessä hyväksytty teksti> f) 'Varsovan yleissopimuksella' eräiden kansainvälistä ilmakuljetusta koskevien sääntöjen yhtäläistyttämisestä Varsovassa 12 päivänä lokakuuta 1929 allekirjoitettua kansainvälistä yleissopimusta tai tätä yleissopimusta, sellaisena kuin se on muutettu Haagissa 28 päivänä syyskuuta 1955 allekirjoitetulla pöytäkirjalla. (Tarkistus 12) 3 artikla >Alkuperäinen teksti> 1. Yhteisön lentoliikenteen harjoittajan korvausvastuuta matkustajan kuolemaan, loukkaantumiseen tai muuhun ruumiinvammaan liittyvästä vahingosta ei rajoiteta lainsäädännöllä tai sopimuksin. >EP:n äänestyksessä hyväksytty teksti> 1. Lentoliikenteen harjoittaja ei onnettomuustapauksessa saa käyttää Varsovan yleissopimuksen 22 artiklan 1 kohdan korvausvastuun rajoittamista eikä mikään vastaava kansallisen lainsäädännön mukaista tai sen mukaisesti asetettua rajoitusta mihinkään korvausvaateisiin, jotka aiheutuvat yleissopimuksen 17 artiklan mukaisesti matkustajan kuolemaan, loukkaantumiseen tai muuhun ruumiinvammaan liittyvästä vahingosta. >Alkuperäinen teksti> 2. Jos vaade käsittää 100 000 ecua tai tätä vähäisemmän määrän, yhteisön lentoliikenteen harjoittaja ei voi poistaa tai rajoittaa korvausvastuutaan todistamalla, että liikenteen harjoittaja ja sen henkilöstö ovat toteuttaneet kaikki vahingon välttämisen kannalta tarpeelliset toimenpiteet tai että kyseisten toimenpiteiden toteuttaminen oli mahdotonta. >EP:n äänestyksessä hyväksytty teksti> 2. Yhteisön lentoliikenteen harjoittaja ei saa käyttää mitään Varsovan yleissopimuksen 20 artiklan 1 kohdan tai vastaavaa kansallisen lainsäädännön mukaista puolustusta suhteessa tällaisten vaateiden siihen osuuteen, joka ei ylitä 120 000 ecua. (Tarkistus 13) 4 artikla >EP:n äänestyksessä hyväksytty teksti> -1. Korvaukseen oikeutettujen henkilöiden on saatava peruuttamaton osa korvauksesta mahdollisimman pian ja viimeistään kolmen kuukauden kuluessa vaateen esittämisestä. >Alkuperäinen teksti> 1. Vahingon tapahduttua lentoliikenteen harjoittajan on viipymättä ja joka tapauksessa viimeistään kymmenen päivän kuluttua tapahtumasta maksettava vahingonkorvaukseen oikeutetulle tai saatettava hänen käytettäväkseen kiinteämääräinen hyvitys enintään 50 000 ecua, joka suhteutetaan aiheutuneeseen vahinkoon ja joka kuolemantapauksessa on vähintään 50 000 ecua. >EP:n äänestyksessä hyväksytty teksti> 1. Vahingon tapahduttua lentoliikenteen harjoittajan on viipymättä ja joka tapauksessa viimeistään kymmenen päivän kuluttua vahingonkorvaukseen oikeutettujen henkilöiden tunnistamisesta maksettava kiinteämääräinen enintään 50 000 ecun hyvitys, joka suhteutetaan aiheutuneeseen vahinkoon ja joka kuolemantapauksessa on vähintään 50 000 ecua. >Alkuperäinen teksti> 2. Kiinteämääräinen hyvitys voidaan vähentää myöhemmin mahdollisesti maksettavasta yhteisön lentoliikenteen harjoittajan vahingonvastuun kattavasta korvauksesta, mutta sitä ei missään olosuhteissa ole maksettava takaisin. >EP:n äänestyksessä hyväksytty teksti> 2. Edeltävän 2 kohdan mukaiset kiinteämääräiset maksut eivät muodosta vahingonvastuun tunnustamista ja ne voidaan vähentää lentoliikenteen harjoittajan vahingonvastuun mukaisesti myöhemmin mahdollisesti maksettavasta korvauksesta, mutta niitä ei missään olosuhteissa ole maksettava takaisin. (Tarkistus 14) 5 artiklan 2 kohta >Alkuperäinen teksti> 2. Matkustajille on pyydettäessä annettava riittävästi tietoa 3 ja 4 artiklassa tarkoitetuista säännöistä yhteisön lentoliikenteen harjoittajan toimistoissa, matkatoimistoissa ja lähtöselvitystiskeillä, ja kyseisistä vaatimuksista on oltava tiivistelmä matkalipussa. >EP:n äänestyksessä hyväksytty teksti> 2. Matkustajille on pyydettäessä annettava täydelliset tiedot 3 ja 4 artiklassa tarkoitetuista säännöistä yhteisön kielellä lentoliikenteen harjoittajan toimistoissa, matkatoimistoissa ja lähtöselvitystiskeillä, ja kyseisistä vaatimuksista on esitettävä selkeä ja ymmärrettävä tiivistelmä matkalipussa. (Tarkistus 15) 6 artiklan ainoa kohta a (uusi) >EP:n äänestyksessä hyväksytty teksti> Neuvotteluissaan kolmansien maiden kanssa siviili-ilmailun alalla komissio pyrkii sisällyttämään sopimuksiin tämän asetuksen säännökset. Tällä välin komissio toimii yhteistyössä kolmansien maiden ilmailuviranomaisten kanssa sen varmistamiseksi, että tämän asetuksen säännökset ja näiden valtioiden sekä näiden maiden lentoliikenteen harjoittajien, joilla on määrä- tai lähtöpaikka tai jotka tekevät välilaskun jäsenvaltioiden alueella, soveltamat säännöt ovat mahdollisimman yhdenmukaisia. (Tarkistus 16) 7 artikla >Alkuperäinen teksti> Yhteisön lentoliikenteen harjoittajalle tapahtuneen onnettomuuden perusteella vahingonkorvaukseen oikeutetut henkilöt voivat Varsovan yleissopimuksen 28 artiklassa mainittujen mahdollisuuksien lisäksi ajaa vahingonkorvausvaateita sen jäsenvaltion tuomioistuimissa, jossa matkustajalla on kotipaikka tai pysyvä asuinpaikka. >EP:n äänestyksessä hyväksytty teksti> Yhteisön lentoliikenteen harjoittajalle voidaan tapahtuneen onnettomuuden perusteella Varsovan yleissopimuksen 28 artiklassa mainittujen mahdollisuuksien lisäksi ajaa vahingonkorvausvaateita sen jäsenvaltion tuomioistuimissa, jossa matkustajalla on kotipaikka onnettomuuden tapahtuessa. (Tarkistus 17) 7 artikla a (uusi) >EP:n äänestyksessä hyväksytty teksti> 7 a artikla 1. Jäsenvaltioiden on taattava lentoliikenteen harjoittajille kaikki oikeudet kanteisiin, osittaisiin tai täydellisiin korvauksiin suhteessa kolmansiin osapuoliin sovellettavan lainsäädännön mukaisesti. 2. Jos vahingonkorvausvaateesta vallitsee erimielisyyttä tapauksessa, osapuolille on ennen oikeusistuinkäsittelyä tarjottava sovittelumahdollisuutta. (Tarkistus 18) 8 artikla >Alkuperäinen teksti> Komissio voi 9 artiklan 1 kohdassa säädetyn menettelyn mukaisesti antaa asetuksen edellä olevassa 3 ja 4 artiklassa tarkoitettujen korvausmäärien tarpeellisesta korottamisesta, jos taloudellinen kehitys antaa aihetta tällaisiin toimenpiteisiin. >EP:n äänestyksessä hyväksytty teksti> Ei koske suomenkielistä versiota. (Tarkistus 19) 9 artikla a (uusi) >EP:n äänestyksessä hyväksytty teksti> 9 a artikla 1. Komissio tarkastelee tämän asetuksen täytäntöönpanoa kolmen vuoden välein. 2. Komissio esittää tämän asetuksen toteuttamista koskevan arviointikertomuksen Euroopan parlamentille ja neuvostolle 31 päivään joulukuuta 1999 mennessä. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi lentoliikenteen harjoittajien korvausvastuusta onnettomuuksissa (KOM(95)0724 - C4-0209/96 - 95/0359(SYN)) (Yhteistoimintamenettely: ensimmäinen käsittely) Euroopan parlamentti, joka - ottaa huomioon komission ehdotuksen neuvostolle KOM(95)0724 - 95/0359(SYN) ((EYVL C 104, 10.4.1996, s. 18)), - neuvoston kuultua sitä EY:n perustamissopimuksen 189 c artiklan ja 84 artiklan 2 kohdan mukaisesti (C4-0209/96), - ottaa huomioon työjärjestyksensä 58 artiklan, - ottaa huomioon liikenne- ja matkailuvaliokunnan mietinnön ja oikeusasioita ja kansalaisten oikeuksia käsittelevän valiokunnan lausunnon (A4-0228/96), 1. Hyväksyy komission ehdotuksen parlamentin tekemin tarkistuksin; 2. Kehottaa komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Kehottaa neuvostoa sisällyttämään parlamentin tarkistukset yhteiseen kantaan, jonka se hyväksyy EY:n perustamissopimuksen 189 c artiklan a kohdan mukaisesti; 4. Kehottaa puhemiestään välittämään tämän lausunnon neuvostolle ja komissiolle.